Pe strada Gheorghe Lazăr din Șimleu Silvaniei, polițiștii au oprit în trafic, în data de 28 mai, la ora 21.51, o mașină condusă de un localnic în vârstă de 53 de ani. Bărbatul a fost testat cu aparatul etilotest rezultând o concentrație alcoolică de 0,51 mg/l alcool pur în aerul expirat. Acestuia i s-au recoltat probe biologice pentru stabilirea alcoolemiei, iar polițiștii au întocmit un dosar de cercetare penală pentru conducerea unui vehicul sub influența alcoolului.